Diari Oficial de la Generalitat Valenciana


Sumari del DOGV 9759, del 04-01-2024 (2023/13136)

RESOLUCIÓ de 20 de desembre de 2023, de la presidenta de l'Institut Valencià de Competitivitat Empresarial (IVACE), de modificació de la Resolució de 18 d'octubre de 2022, del president de l'IVACE, per la qual es convoquen ajudes per a implantar instal·lacions d'energies renovables tèrmiques en diferents sectors de l'economia, en el marc del Pla de recuperació, transformació i resiliència europeu.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9759

Data del DOGV
:   04-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/13311


Data del document
:   20-12-2023

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * Institut Valencià de Competitivitat Empresarial

RESOLUCIÓ de 20 de desembre de 2023, de la presidenta de l'Institut Valencià de Competitivitat Empresarial (IVACE), de modificació de la Resolució de 18 d'octubre de 2022, del president de l'IVACE, per la qual es convoquen ajudes per a implantar instal·lacions d'energies renovables tèrmiques en diferents sectors de l'economia, en el marc del Pla de recuperació, transformació i resiliència europeu. [2023/13826]  
  
Mitjançant el Reial decret 1124/2021, de 21 de desembre, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució dels programes d'incentius per a implantar instal·lacions d'energies renovables tèrmiques en diferents sectors de l'economia, en el marc del Pla de recuperació, transformació i resiliència, queda regulada la concessió directa a les comunitats autònomes d'ajudes, així com les bases reguladores de les ajudes recollides en aquest, en què s'inclouen les inversions directes que s'efectuen per les respectives comunitats autònomes. Aquesta disposició aprova dos programes d'incentius a la implantació de sistemes tèrmics renovables, que són els següents:  
- Programa d'incentius 1: realització d'instal·lacions d'energies renovables tèrmiques en els sectors industrial, agropecuari, serveis i altres sectors de l'economia, incloent-hi el sector residencial.  
- Programa d'incentius 2: realització d'instal·lacions d'energies renovables tèrmiques en edificis no residencials, establiments i infraestructures del sector públic.  
En el marc esmentat anteriorment, per Resolució de 16 de juny de 2022, de la presidenta de l'IDAE s'atorga l'ajuda a la Comunitat Valenciana, de conformitat amb el que preveu el Reial decret 1124/2021, de 21 de desembre, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a executar els programes d'incentius per a implantar instal·lacions d'energies renovables tèrmiques en diferents sectors de l'economia, en el marc del Pla de recuperació, transformació i resiliència, i s'estima la sol·licitud de reserva d'un import de 800.000,00 euros de l'ajuda concedida en el Reial decret 1124/2021, per a realitzar i finançar inversions directes en les tipologies d'actuacions previstes en el reial decret esmentat.  
  
Davant de l'absència d'interés manifestat per l'Administració de la Generalitat Valenciana per a realitzar actuacions susceptibles de ser secundades amb aquesta ajuda en concepte d'inversions directes, es va sol·licitar, el 13 de juliol de 2023, la reversió de la quantia destinada inicialment a inversions directes per a destinar-la a actuacions compreses en el programa 1, dels previstos en el Reial decret 1124/2021, i així complir el requisit de destinar com a mínim un 70 % del pressupost a aquest programa i intentar atendre la demanda d'ajudes vigent en relació al programa 1, que és molt superior respecte a la del programa 2.  
  
Per resolució de la presidenta de l'IDAE, del 13 de novembre de 2023, es modifica la resolució de 16 de juny de 2022, en el sentit d'establir una nova proposta de redistribució del pressupost corresponent a l'ajuda atorgada a la Comunitat Valenciana, mitjançant la incorporació de les quantitats destinades inicialment a les inversions directes de la Comunitat Valenciana, que ascendien a 800.0000 euros, al programa 1 de les ajudes convocades per la Resolució de 18 d'octubre de 2022, del president de l'Institut Valencià de Competitivitat Empresarial (IVACE), per la qual es convoquen ajudes per a implantar instal·lacions d'energies renovables tèrmiques en diferents sectors de l'economia, en el marc del Pla de recuperació, transformació i resiliència europeu.  
  
L'article 8.5 del Reial decret 1124/2021 establix que el pressupost del programa podrà ser ampliat, si hi ha disponibilitat pressupostària, i si, en tot cas, no ha expirat el termini de vigència establit per l'article 4.  
  
A la vista de tot el que s'ha exposat anteriorment, en virtut del que disposa l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i del que establix l'article 2.3 de la Resolució de 18 d'octubre de 2022, del president de l'IVACE, resolc:  
Únic  
Ampliar en 800.000 la dotació pressupostària del programa 1 de la convocatòria d'ajudes per a implantar instal·lacions d'energies renovables tèrmiques en diferents sectors de l'economia, en el marc del Pla de recuperació, transformació i resiliència europeu (R 18.10. 2022, del president de l'IVACE), amb càrrec a la línia pressupostària S1078000, «IDAE-MRR, Renovables tèrmiques», i resulta un pressupost total de la convocatòria d'ajudes esmentada de 27.596.525,00 euros, distribuïts entre els programes següents:  
  
Programa 1. Energies renovables tèrmiques sectors economia i residencial  
  
Programa 2. Energies renovables tèrmiques sector públic   
78.090.142,10  
  
3.246.737,90  
  
  
Aquesta resolució entrarà en vigor l'endemà de la publicació de l'extracte d'aquesta en el Diari Oficial de la Generalitat Valenciana (DOGV).  
  
Contra aquesta resolució, que posa fi a la via administrativa, podrà interposar-se, en el termini d'un mes, un recurs potestatiu de reposició davant del president de l'IVACE, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que es considere oportú.  
  
València, 20 de desembre de 2023. La presidenta de l'IVACE: Nuria Montes de Diego.